09.02.2013 (Sat) Shani New Zealand mungdan Auckland mare kaba Aotea Centre shawng kaw New Zealand Kachin Community ni woi awn let Wunpawng myu sha ni hte kaga myen mung kaw na baw sang ni (Karen, Karenni, Chin, Burmese hte Jawng ma hpung) ni n gun madun ai lam galaw lai wa sai lam na chye lu ai.
Lamang hpe 11:00am – 1:00pm aten du hkra dai ni Wunpawng mungdan kata byin nga ai mung masa, hpyen masa lam ni hte seng nna, Myen gum shem asuya a ntra ai majan, ma ja htim kasat ai majan ni hpe n ra sharawng ning hkap ai lam hte Tengman ai mung masa bawngban let ngang grin ai sim sa lam hpe hkrang shapraw sa wa na matu New Zealand mungdan masha ni hte Asuya magam gun ni mung dip n gun jaw nang na matu n gun madun hpyi shawn lai wa sai lam hpe mung na chye lu ai.
New Zealand Kachin Community kaw na n dau laika hpe mung shapraw let seng ang ai asuya magam dap ni de mung tang shawng mat wa sai hpe na chye lu ai.
Ndai n gun madun lamang hta Jinghpaw Wunpawng myu sha (40) jan hte kaga bawsang ni (50) ram rai yawng (90) jan sa du n gun madun lai wa sai hta n-ga New Zealand Journalists ni mung shiga sa la ai lam na chye lu ai.
Ya yang New Zealand mungdan kaw Jinghpaw Wunpawng myu sha ni yawng (150) du nga sai.
By JKPS
kac_Latn kac_Latn kac_Latn kac_Latn kac_Latn eng_Latn